בס"ד, ערב שבת תשובה תשפ"ז
הדרן למסכת חולין 
שכר מצוה בעולם הזה: הקדושה שבחולין
א. "הכרעת ההלכה" בעניין שכר מצוה בעולם הזה 
1. רמב"ם תשובה, ח' א': "הטובה הצפונה לצדיקים היא חיי העולם הבא והיא החיים שאין מוות עמהן והטובה שאין עמה רעה, הוא שכתוב בתורה למען ייטב לך והארכת ימים, מפי השמועה למדו למען ייטב לך לעולם שכולו טוב והארכת ימים לעולם שכולו ארוך, וזהו הוא העולם הבא; שכר הצדיקים הוא שיזכו לנועם זה ויהיו בטובה זו, ופרעון הרשעים הוא שלא יזכו לחיים אלו אלא יכרתו וימותו".
2. רמב"ם תשובה, ט' א': "מאחר שנודע שמתן שכרן של מצות והטובה שנזכה לה אם שמרנו דרך ה' הכתוב בתורה - היא חיי העולם הבא, שנאמר למען ייטב לך והארכת ימים; והנקמה שנוקמים מן הרשעים שעזבו ארחות הצדק הכתובות בתורה היא הכרת שנאמר הכרת תכרת הנפש ההיא עונה בה;
מהו זה שכתוב בכל התורה כולה אם תשמעו יגיע לכם כך ואם לא תשמעו יקרה אתכם כך; וכל אותן הדברים בעולם הזה, כגון שובע ורעב ומלחמה ושלום ומלכות ושפלות וישיבת הארץ וגלות והצלחת מעשה והפסדו ושאר כל דברי הברית?
כל אותן הדברים אמת היו ויהיו, ובזמן שאנו עושים כל מצות התורה יגיעו אלינו טובות העולם הזה כולן, ובזמן שאנו עוברין עליהן תקראנה אותנו הרעות הכתובות. 
אף על פי כן אין אותן הטובות הם סוף מתן שכרן של מצות, ולא אותן הרעות הם סוף הנקמה שנוקמין מעובר על כל המצות. אלא כך הוא הכרע כל הדברים: הקדוש ברוך הוא נתן לנו תורה זו עץ חיים היא וכל העושה כל הכתוב בה ויודעו דעה גמורה נכונה זוכה בה לחיי העולם הבא, ולפי גודל מעשיו ורוב חכמתו הוא זוכה. 
והבטיחנו בתורה שאם נעשה אותה בשמחה ובטובת נפש ונהגה בחכמתה תמיד שיסיר ממנו כל הדברים המונעים אותנו מלעשותה כגון חולי ומלחמה ורעב וכיוצא בהן, וישפיע לנו כל הטובות המחזיקות את ידינו לעשות התורה כגון שובע ושלום ורבוי כסף וזהב, כדי שלא נעסוק כל ימינו בדברים שהגוף צריך להן אלא נשב פנויים ללמוד בחכמה ולעשות המצוה כדי שנזכה לחיי העולם הבא ... 
הוא שכתוב בתורה תחת אשר לא עבדת את ה' אלהיך בשמחה ובטוב לבב מרוב כל; ועבדת את אויביך אשר ישלחנו ה' בך. נמצא פירוש כל אותן הברכות והקללות על דרך זו, כלומר אם עבדתם את ה' בשמחה ושמרתם דרכו משפיע לכם הברכות האלו ומרחיק הקללות מכם עד שתהיו פנויים להתחכם בתורה ולעסוק בה כדי שתזכו לחיי העולם הבא וייטב לך לעולם שכולו טוב ותאריך ימים לעולם שכולו ארוך ונמצאתם זוכין לשני העולמות, לחיים טובים בעולם הזה המביאים לחיי העולם הבא".

ב. מצות השמחה
3. רמב"ם לולב, ח' ט"ו: "השמחה שישמח אדם בעשיית המצוה ובאהבת האל שצוה בהן, עבודה גדולה היא, וכל המונע עצמו משמחה זו ראוי להפרע ממנו שנאמר "תחת אשר לא עבדת את ה' אלהיך בשמחה ובטוב לבב", וכל המגיס דעתו וחולק כבוד לעצמו ומתכבד בעיניו במקומות אלו חוטא ושוטה, ועל זה הזהיר שלמה ואמר אל תתהדר לפני מלך".
4. רמב"ם יום טוב, ו' כ': "כשאדם אוכל ושותה ושמח ברגל לא ימשך ביין ובשחוק ובקלות ראש ויאמר שכל מי שיוסיף בזה ירבה במצות שמחה, שהשכרות והשחוק הרבה וקלות הראש אינה שמחה אלא הוללות וסכלות ולא נצטוינו על ההוללות והסכלות אלא על השמחה שיש בה עבודת יוצר הכל שנאמר תחת אשר לא עבדת את ה' אלהיך בשמחה ובטוב לבב מרב כל הא למדת שהעבודה בשמחה, ואי אפשר לעבוד את השם לא מתוך שחוק ולא מתוך קלות ראש ולא מתוך שכרות".
5. האדמו"ר מליובאוויטיש, תורת מנחם שנת תשכ"ד, פרשת בראשית: "כללות הענין דעבודת ה' מתוך שמחה וטוב לבב הוא פסק דין בנגלה דתורה, כמ"ש הרמב"ם בסוף הלכות לולב: "השמחה שישמח אדם בעשיית המצוה כללות הענין דעבודת ה' מתוך שמחה וטוב לבב הוא פס"ד בנגלה דתורה, כמ"ש הרמב"ם בסוף הלכות לולב ... ובפרט בעמדנו בשמח"ת, לאחרי יוהכ"פ, שאז היתה שלימות עבודת התשובה – תשובה עילאה, שהיא בשמחה רבה נוסף על השמחה שבכללות מצות התשובה יותר מהשמחה שבכל המצוות, להיותה למעלה מכל המצוות, שהרי על ידה מתקנים את החסרון שנעשה בכל המצוות ועד שבאים למדריגת בעלי תשובה שלמעלה ממדריגת הצדיקים, ולכן גם השמחה היא גדולה יותר, וקשורה גם עם לימוד התורה שעל זה נאמר "פקודי ה' ישרים משמחי לב" – נוסף לכך שזהו גם ענינו של יוהכ"פ שניתנו בו לוחות אחרונות, ולהעיר גם מהמבואר בדרושי אדמו"ר האמצעי, שבין יוהכ"פ לשמחת תורה יש י"ג ימים, כנגד י"ג מדות הרחמים וי"ג מדות שהתורה נדרשת בהם".
6. רבינו בחיי, דברים כ"ח: "תחת אשר לא עבדת את ה' א-להיך בשמחה. יאשימנו הכתוב בעבדו השי"ת ולא היתה העבודה בשמחה, לפי שחייב האדם על השמחה בהתעסקו במצות, והשמחה במעשה המצוה מצוה בפני עצמה, מלבד השכר שיש לו על המצוה יש לו שכר על השמחה, ועל כן יעניש בכאן למי שעובד עבודת המצוה כשלא עשאה בשמחה, ולכך צריך שיעשה אדם המצות בשמחה ובכוונה שלמה".
7. ליקוטי מוהר"ן תניינא, תורה כ"ד: "מצוה גדולה להיות בשמחה תמיד, ולהתגבר להרחיק העצבות והמרה שחרה בכל כחו. וכל החולאת הבאין על האדם, כולם באין רק מקלקול השמחה ... וגם חכמי הרופאים האריכו בזה, שכל החולאת על ידי מרה שחורה ועצבות, והשמחה הוא רפואה גדולה".
8. חתם סופר על התורה, פרשת ויחי[footnoteRef:1]: ואמרתי שזהו מצוה ראשונה שמקיים הנער מיד בכניסת שנת י"ד בצאת הכוכבים, הוא שש ושמח שזוכה לקבל עול מצות ה' אלקיו והשמחה, היא מצות עשה דאורייתא לעבדו בשמחה ובטוב לבב מרוב כל. ואמרתי שלא נתפרש בתורה לשמוח ביום זה כמו שלא נתפרש בתורה לשמוח ביום מתן תורתינו הקדושה, אלא תלה היום טוב והשמחה ביום הביכורים וקציר חטים, כי לא יתכן שיצוה אותנו במצות עשה שנתחייב לשמוח בקבלת עול על צווארנו, אם כן שמחה זו גופיה עול היא על צווארנו! אלא הקב"ה לא ציוה ואנחנו שמחים מעצמינו שזכינו לקבל עול תורתינו עלינו. ומטרדת שמחה זו נשכח שמחת בכורי קציר חטים שהיא שמחת עולם הזה וכל חפצים לא ישוו לנו וכן ביום בר מצוה". [1:  ישנן מהדורות שונות של חתם סופר על התורה, ודרשה זו לא נמצאת בכולן. מדובר על דרשת החתם סופר בשמחת בר המצוה של בנו, בעל הכתב סופר, אשר מודפסת במלואה גם ב"קונטרס מצוות הסופרים", עמוד י"ז. ] 

9. אורות התשובה, י"ד י"א: "מרעיונות כאלה של קדושה ושל תשובה שהם מביאים לידי עצבות צריכים להתרחק לפעמים, כי יסוד השמחה הקשורה בעומק הקודש הוא גדול מכל תוכן של קדושה ושל תשובה אחרת. ע"כ כאשר באות לו מחשבות של יראה ושל תשובה בדרך עצבון יסיח דעתו מהם עד שתתכונן מחשבתו, ויקבל עליו כל התוכן של קדושה ושל יראת שמים בדרך חדוה ושמחה הראויה לישרי לב עובדי ד' באמת".

ג. בדעת א-ל דעות
10. רמב"ם תשובה, ג' ב': "אדם שעונותיו מרובין על זכיותיו מיד הוא מת ברשעו שנאמר על רוב עונך, וכן מדינה שעונותיה מרובין מיד היא אובדת שנאמר זעקת סדום ועמורה כי רבה וגו', וכן כל העולם כולו אם היו עונותיהם מרובין מזכיותיהן מיד הן נשחתין שנאמר וירא ה' כי רבה רעת האדם, ושקול זה אינו לפי מנין הזכיות והעונות אלא לפי גודלם, יש זכות שהיא כנגד כמה עונות שנאמר יען נמצא בו דבר טוב, ויש עון שהוא כנגד כמה זכיות שנאמר וחוטא אחד יאבד טובה הרבה, ואין שוקלין אלא בדעתו של אל דעות והוא היודע היאך עורכין הזכיות כנגד העונות".
11. מאירי חולין, דף קמ"ב: "ומ"מ התבאר בגמ' שלא יהרהר אדם על מה שרואה מהעדר הסדור בין בני אדם במבוכת צדיק ורע לו שהשכר האמתי הוא בתכלית עם המשך הגמול אף בבלתי התכלית, אלא שיערבבוהו לפעמים סבות אשר אופני המשפט בהן נעלמות ממנו".
12. שם משמואל, שבת תשובה: "ונראה הכוונה ששיקול העוונות והזכיות הוא כמסת חיות ורגש הנפש שבהם, שתלוי בתעלומות הלב, וידוע שרק הקדוש ברוך הוא לבדו הוא היודע תעלומות, וע"כ א"א לשקול שיקול זה אלא הקדוש ברוך הוא בעצמו".

ד. הדרן
13. חולין, דף ב': "אמר רבה בר עולא, הכי קתני: הכל שוחטין ואפי' טמא בחולין. טמא בחולין מאי למימרא? בחולין שנעשו על טהרת הקדש".
14. הקדמת הרב שטיינזלץ למסכת חולין: "למרות שהמסכת עוסקת לכאורה רק בענייני חולין, מכל מקום מיקומה בתוך סדר קדשים איננו מקרי. בכל ענייני החולין הללו יש צד מסויים שאיננו רק מקביל או דומה לדיני הקדשים, אלא יש לו גם בפרטיו תכונות של ענייני הקדשים...".
15. תוספות חולין, דף ב': "ואף על גב דאסור לגרום טומאה לחולין שבא"י היינו דוקא בפירות דשייכא בהו תרומה אבל בשר לא ואפילו יהא אסור לטמאות גופו באוכלין טמאין, כדדרשינן והתקדשתם והייתם קדושים אזהרה לבני ישראל שיאכלו חוליהן בטהרה; מכל מקום יכול לטמאותן ולאוכלן בימי טומאתו".
16. תורת המגיד – ליקוטי תורתו של המגיד ממעזרטיש: "ומורי היה מרגלא בפומיה לקרות זה, חולין שנעשו על טהרת הקודש, כי אפילו בדבר הנראה חול יעשה על טהרת הקודש, כי בכל דבר יש תורה, למשל באכילה כמה תורה ודרכים יש בה, וכמה דינים בנטילת ידים, וכן במשא ומתן. ואמר מורי שחיות הדברים ההם הם מהתורה, ודיניה ההם שיש בהם, ואורייתא וקב"ה חד, כי הכל יש לו אחיזה בהתורה אפילו בריה קטנה".
17. מאמרי הראי"ה, חנוכה: "אליבא דהחכמה היוונית, אין קודש בעולם המעשה. כל מה שהמוח היווני יכול להכיל בקרבו, מתהום קרקע עד רום שמים, אינו אלא חול. לא כן כנסת ישראל. אנחנו יודעים איך לעשות רתוקות, איך לחבר את הקודש עם החול, לקדש עצמנו במותר לנו ולאכול חולין על טהרת הקודש. וחיבור שלם זה בא דוקא מפני שאנו שומרים על התחומין, מפני שאנו יודעים להבדיל בין קודש לחול. נצח ישראל בנוי הוא על החיבור וההבדלה גם יחד".
18. חולין, דף פ"ד: "ת"ר: אשר יצוד, אין לי אלא אשר יצוד, נצודין ועומדין מאליהן, מנין, כגון אווזין ותרנגולים - ת"ל ציד - מ"מ. א"כ, מה ת"ל אשר יצוד - למדה תורה דרך ארץ, שלא יאכל אדם בשר אלא בהזמנה הזאת".
19. רמב"ם דעות, ה' א', י': "כשם שהחכם ניכר בחכמתו ובדעותיו והוא מובדל בהם משאר העם, כך צריך שיהיה ניכר במעשיו במאכלו ובמשקהו ובבעילתו ובעשיית צרכיו ובדבורו ובהילוכו ובמלבושו ובכלכול דבריו ובמשאו ובמתנו, ויהיו כל המעשים האלו נאים ומתוקנים ביותר. כיצד תלמיד חכם לא יהיה גרגרן אלא אוכל מאכל הראוי להברות גופו, ולא יאכל ממנו אכילה גסה, ולא יהא רודף למלאת בטנו כאלו שמתמלאין ממאכל ומשתה עד שתיפח כריסם, ועליהם מפורש בקבלה וזריתי פרש על פניכם..."
20. חולין, דף צ"א: "תנא: עולין ומסתכלין בדיוקנו של מעלה, ויורדין ומסתכלין בדיוקנו של מטה. בעו לסכוניה, מיד - והנה ה' נצב עליו, אמר רבי שמעון בן לקיש: אלמלא מקרא כתוב, אי אפשר לאמרו - כאדם שמניף על בנו".
21. רש"י שם: "בדיוקנו של מעלה - פרצוף אדם שבארבע חיות בדמות יעקב; בעו לסכוניה - מחמת קנאה; נצב עליו – לשמרו".
22. שבת, דף פ"ח: "ואמר רבי יהושע בן לוי: בשעה שעלה משה למרום אמרו מלאכי השרת לפני הקדוש ברוך הוא: רבונו של עולם, מה לילוד אשה בינינו? אמר להן: לקבל תורה בא ... אמר לו: אחוז בכסא כבודי, וחזור להן תשובה ... אמר להן: למצרים ירדתם, לפרעה השתעבדתם, תורה למה תהא לכם? ... קנאה יש ביניכם, יצר הרע יש ביניכם? מיד הודו לו להקדוש ברוך הוא..."

ה. אורות התשובה
23. חידושי הרשב"א ברכות, דף ל"ד: "ובהלכות גדולות: לעולם לא ישאל אדם צרכיו לא בג' ראשונות ולא בג' אחרונות, ומהכא לא שבקין רבנן למימר אפילו זכרנו לחיים במגן וזכור רחמיך וכבוש כעסך במודים".
24. השל"ה הקדוש, ראש השנה אות צ': "דע, כי כל בקשתנו לחיים, הוא על חיים הנצחיים הרוחניים, סוד עולם הבא. והא לך מה שכתב בזה ... בשם המקובל הגדול רבי משה דיליאון ז"ל: זכרנו לחיים - יש לך להתבונן על מה שאמרו רבותינו ז"ל כי בשלש ראשונות, אין לשאול בצרכי הגוף, כענין שאלת צרכיו של אדם, מפני שהברכות האלו הם סוד שבחו של מקום בעומק רום מעלות ... תדע לך, כי סוד ענין זה הוא דבר ידוע למשכילים, כי בכל שאר ימות השנה אנו מבקשים צרכי הגוף והעניינים הגופניים בצרכי עולם, ועכשיו ביום זה, בהיותו הוא יתברך פוקד עולמו בכל ברואיו, אנו מניחים כל צרכי הגוף, ואנו בוחרים בסוד החיים שהם חיי הנפש, כאומרו "ובחרת בחיים". כי על כן בהיותנו בוחרים בחיים, ומדבקים הנפש בהמשכת החיים ממקור מוצאם ... ומה שאנו אומרים "זכרנו" ... הוא סוד שפע המערכה ... בסוד נעלם ... ועל כן אנו שואלים תחלת דברינו, להיותינו נזכרים לחיים, והוא שאלת החיים בעילוי הכבוד בסוד הקדושים, ובחיי הנפשיים".
25. פרי מגדים, תקפ"ב ס"ק ד': "ולמדתי שם בשערי תפלה כי זכרנו ומי כמוך על חיי הנצחיי - עולם הבא, וודאי טוב המה, אין לומר טובים, מה שאין כן וכתוב דקאי על עולם הזה גם כן, יש לומר טובים".
26. [bookmark: _GoBack]בית הבחירה למאירי, שם: "אבל תוספות שהן לכלל האומה הן מענין גאולה כגון יעלה ויבא שבעבודה, וזכרנו לחיים שהוא על כלל הדין, וכיוצא בדברים אלו אין בהם חשש".
27. אורות התשובה, י"ד ב': "לפעמים ע"י מה שמתאמצים להיות מדובק ברוחניות עליונה, מתרוממים כל כחות החיים הרוחניים למעלה בעולם המחשבה העליונה, והגוף נעזב מן הנשמה, ועל ידי זה המדות הרעות שולטות בו. ואחר כך כשההסתכלות הרוחנית העליונה נגמרת, וכח החיים חוזר לרגילות שלו, מוצאת הנשמה את הגוף שבור בקלקולי תכונותיו ... ובשביל כך צריכה היא התשובה, עם חפץ זכוך המדות, להיות קודמת לעליה ההסתכלותית, ואז מכשירים איזה צד של מגע בין הגוף אל הנשמה גם בהתעלותה העליונה".
28. שם, ל': "דוקא מתוך התשובה האמתית הטהורה צריכים לשוב אל העולם ואל החיים, ובזה משיבים את הקדושה על מכונה וממליכים את השכינה בעולם".
29. אורות התשובה, י"ז א', ג': "תחית האומה היא היסוד של בנין התשובה הגדולה, תשובת ישראל העליונה ותשובת העולם כולו שתבא אחריה ... גם מתוך החול יגלה הקדש, וגם מתוך החופש הפרוץ יבא העול האהוב. עבותות זהב ישתרגו ויעלו גם מתוך השירה החפשנית. ותשובה מזהירה תצא גם מתוך הספרות החיצונית. זאת תהיה הפליאה העליונה של חזון הגאולה. יגמל זה הציץ, יפרח הפרח, יבושל הפרי, וידע העולם כולו, כי רוח הקדש מדבר בכנסת ישראל בכל תנועות רוחה, וסוף הכל הוא לתשובה המביאה רפואה וגאולה לעולם".

ה. הכנה לחג הסוכות
30. סוכה, דף ה': "ותניא, רבי יוסי אומר: מעולם לא ירדה שכינה למטה, ולא עלו משה ואליהו למרום, שנאמר "השמים שמים לה' והארץ נתן לבני אדם" ... אישתרבובי אישתרבב ליה כסא עד עשרה, ונקט ביה".
31. ר' אייזיק שר, ליקוטי שיחות – סוכות, השמחה בעבודת ה': "ובהיות כי ימי חג הסוכות ימי שמחה הם, על כן תיקנו חכמינו ז"ל לקרוא ספר קהלת. והנה שמעתי מהגאון הצדיק רבי יצחק בלזר, שאמר דיש לנו ליתן תודה לקהלת שבא ולימד שכל ענייני העולם הזה הבל המה. ותיקנו לקרוא בו בחג הסוכות בשעה שאנו יוצאים מן הימים הנוראים ובהיותו עומדים תחת רושם ההסכמה לעזוב את כל ענייני העולם החומרי, ובו נודע לנו כי הכל הבל, הרי השמחה גדולה למאוד, כי הקל עלינו לעזוב אחרינו את ההבל ולהתמסר כליל לעבודת ה' יתברך. 
אולם האדמו"ר זצ"ל לימד אותנו בסלבודקא דרך אחרת בשמחה היוצאת לנו מספר קהלת. לדבריו, יש לנו לשמוח מאוד בידיעות אלו שהעולם מלא הבל הבלים, שכן דווקא מאלו ההבלים אנחנו יוצרים בעדנו אושר נצחי בהיותנו מקדשים את חיי החולין ומקדישים אותם לגבוה. ועל כן עלינו להתעורר מתוך קריאת קהלת ולהתבונן בטוב העולם ולהרגיש שמחה רבה בלב".
32. הבעל שם טוב: "הסוכה מקיפה את האדם כולו, והוא נכנס אליה עם הבוץ שעל הנעליים".
